Фьодор Тютчев
Ах, лято!…

Превод от руски: Петър Велчев, 2008

chitanka.info

Ах, лято!…[0]

Ах, лято! Не, туй не е лято,

а чародейство, пиршество —

нима дарени сме богато,

тъй, без да знаем за какво?…

Тревожно гледам как огряват

игриви светлини навред:

те с нас не се ли подиграват?

Защо изпращат ни привет?

Уви, така очите страстни,

смехът на женските уста

не будят вече в нас съблазни,

но ни тревожат в старостта!…

Август 1854

[0] Написано на 11 август и изпратено в писмо до Ернестина Тютчева, втората съпруга на поета. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.